9. ΒΑΣΙΛΙΚΟΝ ΔΙΑΤΑΓΜΑ της 18 Ιαν./1 Φεβρ. 1954 Περί Κυριακής αναπαύσεως των φαρμακείων πόλεων εχουσών ολιγώτερα των τεσσάρων. Έχοντες υπ’ όψιν τας διατάξεις του άρθρ. 22 παρ. 2 του Π.Δ. της 8/14 Μαρτ. 1930 «περί κωδικοποιήσεως των Νόμων περί Κυριακής αναπαύσεως», μετά γνωμοδότησιν του Συμβουλίου Εργασίας και την υπ’ αριθ. 787/53 τοιαύτην του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-Εις πόλεις εχούσας ολιγώτερα των 4 φαρμακείων, κατά τας Κυριακάς παραμένει ανοικτόν ανά εν εκ περιτροπής, της σειράς αυτών οριζόμενης δι’ όλον το έτος υπό της οικείας Αστυνομικής Αρχής. Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 